**MOKYMO(-SI) SUTARTIS**

20\_\_ m. rugsėjo 1 d. Nr. \_\_\_\_\_\_

**Vilniaus r. Rudaminos „Ryto“ gimnazija**, kodas – 191316920, Gamyklos g. 22a, Rudamina, Vilniaus r., (toliau – Švietimo teikėjas), atstovaujama gimnazijos direktoriaus Ramūno Maniuškos, viena šalis ir prašymą pateikęs asmuo, tėvas /globėjas ar rūpintojai (toliau – Klientas)

(reikalingą žodį pabraukti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, gimimo data, adresas, telefono numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(globos/rūpybos forma, teisinis pagrindas)

Atstovaujantis vaiko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė, gimimo data)

interesus, – kita šalis, sudaro šią sutartį:

**I. SUTARTIES OBJEKTAS**

Švietimo teikėjas įsipareigoja Kliento vaiką mokyti pagal **pradinio ugdymo programą** **101001001** ir pagal galimybes sudaryti sąlygas tenkinti jo/jos saviraiškos poreikius.

1. **SUTARTIES ŠALIŲ ĮSIPAREIGOJIMAI**

**1. Švietimo teikėjas įsipareigoja:**

* 1. Užtikrinti kokybišką ugdymą, vadovaujantis LR Švietimo įstatymu, ŠMM ministro įsakymais, gimnazijos nuostatais, gimnazijos darbo tvarkos taisyklėmis ir kitais dokumentais reglamentuojančiais gimnazijos veiklą.
  2. Užtikrinti higienos ir saugumo reikalavimus atitinkančias ugdymosi sąlygas.
  3. Ugdyti dorovės, pilietines, tautines bei patriotines nuostatas.
  4. Objektyviai ir nešališkai vertinti ugdymosi pasiekimus ir pažangą.
  5. Prireikus suteikti psichologinę, socialinę, specialiąją pedagoginę ir pirminę medicininę pagalbą, užtikrinant pagalbos kokybę ir korektišką informacijos panaudojimą.
  6. Teikti vaiko tėvams (globėjams, rūpintojams) informaciją apie vaiko būklę, ugdymo poreikius, pažangą, pamokų lankomumą ir elgesį.
  7. Išsiaiškinti Ugdymo sutarties nesilaikymo priežastis ir suteikti Vaikui pagalbą jas šalinant. Prireikus, taikyti drausmines nuobaudas, numatytas gimnazijos mokinio elgesio taisyklėse.
  8. Sudaryti sąlygas vaikui naudotis gimnazijos biblioteka, skaitykla, sporto sale ir kitomis patalpomis, kompiuteriais ir kitomis priemonėmis, gimnazijos nustatyta tvarka.
  9. Organizuoti vaikų neformalųjį švietimą, derinant gimnazijos galimybes ir vaiko poreikius.
  10. Dėl Vaiko galimai padarytų teisės pažeidimų gimnazijoje ir jos teritorijoje, gimnazijos administracija apie tai informuoja vaiko tėvus ir policiją ir kitas institucijas.
  11. Gimnazijos administracija užtikrindama vaikų ir gimnazijos saugumą bei vykdydama teisės pažeidimų prevenciją turi teisę patikrinti vaiko asmeninius daiktus, kuprinę, kišenes ir kt.
  12. Pareiškėjui laiku išduoti reikalingus dokumentus nutraukus Sutartį.

1. **Vaikas įsipareigoja:**
   1. Laikytis mokinio elgesio taisyklių, gimnazijos darbo tvarkos, vykdyti gimnazijos direktoriaus įsakymus, gimnazijos tarybos, mokytojų tarybos ir mokinių tarybos nutarimus.
   2. Punktualiai ir reguliariai lankyti pamokas.
   3. Pagal savo gebėjimus ir poreikius stropiai mokytis ir įgyti išsilavinimą.
   4. Tausoti bibliotekoje išduodamus vadovėlius ir grožinę literatūrą, bei laiku ją grąžinti.
   5. Pagarbiai elgtis su gimnazijos bendruomenės nariais (mokiniais, mokytojais, darbuotojais bei kitais asmenimis).
   6. Mokykloje dėvėti uniformą. Apranga, šukuosena, papuošalai, turi būti kuklūs ir tvarkingi, neturi kelti pavojaus asmens saugumui. Sportinė apranga dėvima tik kūno kultūros pamokose, sportiniuose žygiuose, ekskursijose.
   7. Talkinti gimnazijai tvarkant jos aplinką, organizuojant gimnazijos, kaip vietos kultūros židinio, renginius.

**3. Tėvai (globėjai ar rūpintojai) įsipareigoja:**

* 1. Užtikrinti šioje sutartyje visų Vaiko įsipareigojimų vykdymą.
  2. Nuolat domėtis vaiko ugdymo rezultatais; mažiausiai kartą per savaitę nuo rugsėjo 1 d. iki mokslo metų pabaigos prisijungti savo vardu (suteiktu gimnazijos) ir peržiūrėti el. dienyną. Jei reikia, pateikti prašomą informaciją ar reaguoti į pranešimus.
  3. Bendradarbiauti su administracija, mokytojais ir švietimo pagalbos specialistais, koreguojant ir kontroliuojant vaiko ugdymąsi ir elgesį.
  4. Leisti vaikui suteikti psichologinę pagalbą.
  5. Aprūpinti vaiką mokyklos nurodytomis mokymosi priemonėmis (pratybų sąsiuviniais, rašymo bei kitomis mokytojų nurodytomis priemonėmis, reikalingomis veiklai).
  6. Atsakyti už vaiko saugumą, kai jis nedalyvauja pamokose ir privalomuose mokyklos organizuojamuose renginiuose.
  7. Pasirūpinti, kad vaikas iki kiekvienų metų rugsėjo 1 d. pasitikrintų sveikatą. Atlikus sveikatos patikrinimą e. sveikatos sistemoje (ESPBI IS) užpildomas „Mokinio sveikatos pažymėjimas“, kuriame įrašomi nustatyti duomenys (taip pat ir fizinio ugdymo grupė), išvados ir rekomendacijos švietimo įstaigai.
  8. Pagal galimybes talkinti gimnazijai, tvarkant jos aplinką, organizuojant renginius, remiant labdaros ir paramos akcijas.
  9. Dalyvauti tėvams skirtuose renginiuose ir susirinkimuose bei gimnazijos savivaldoje.
  10. Pasikeitus gyvenamajai vietai ir telefono numeriui, nedelsiant informuoti apie tai klasės auklėtoją.
  11. Leisti atlikti vaiko higienos patikrinimą, jei tai nepažeidžia jo asmens orumo ir teisės į privatumą.
  12. Leisti atlikti vaiko asmeninių daiktų patikrinimą, siekiant užtikrinti gimnazijos bendruomenės narių ir aplinkinių saugumą (vadovaujantis rekomendacijomis dėl poveikio priemonių taikymo netinkamai besielgiantiems mokiniams).
  13. Leisti, kad vaiką filmuotų (fotografuotų), su gimnazija susiję ar turintys gimnazijos administracijos leidimą fotografai, ugdymo proceso ar popamokinių renginių metu; leisti, kad filmuota (fotografuota) medžiaga būtų viešinama, nekomerciniais tikslais, gimnazijos stenduose, leidiniuose, internetinėje svetainėje, nepažeidžiant vaiko garbės ir orumo.
  14. Leisti, kad vaikui, esant būtinybei būtų organizuotas pirmosios medicinos pagalbos teikimas ir (arba) jis/ji būtų nukreiptas į artimiausią asmens sveikatos priežiūros įstaigą.
  15. Leisti, kad vaikui mokyklos logopedas atliktų pirminį kalbos ir komunikacijos vertinimą.
  16. Pasiimti vaiką iš gimnazijos per tris valandas, kai: mokiniui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi), apžiūrų metu randama utėlių ar glindų; mokinio liga riboja jo dalyvavimą ugdymo procese; mokinio liga kelia pavojų kitų mokinių ir darbuotojų sveikatai.
  17. Atlyginti vaiko padarytą žalą gimnazijai (pagal CK 6.275 str. ir 6.276 str.).
  18. Susirgus ar dėl kitų priežasčių praleidus veiklas tą pačią dieną informuoti grupės auklėtoją ar gimnazijos administraciją telefonu, o sugrįžus į gimnaziją tą pačią dieną pateikti pateisinimo dokumentą.
  19. Atsakyti už vaiko atsineštus į gimnaziją mobiliuosius telefonus. Nereikšti gimnazijai pretenzijų dėl saugumo ir atsakomybės, vaikui savavališkai pasišalinus iš pamokų ir gimnazijos teritorijos.
  20. Informuoti klasės vadovą atskiru prašymu apie pamokas, kurios bus praleistos dėl šeimos atostogų, prisiimant per atostogas visą atsakomybę už vaiko saugumą, ugdymąsi, atsiradusias žinių spragas.

**III. SUTARTIES ĮSIGALIOJIMAS,GALIOJIMAS, KEITIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja iki Mokinys baigs pradinio ugdymo programą.
2. Sutartis gali būti pakoreguota arba nutraukta atskiru šalių susitarimu, kuris yra neatsiejama šios sutarties dalis.
3. Švietimo teikėjas turi teisę vienašališkai nutraukti sutartį tik dėl Švietimo įstatymo 29 straipsnio 10 ir 11 dalyse nurodytų priežasčių.
4. Sutartis gali būti nutraukta mokinio tėvams (globėjams, rūpintojams) raštu pareiškus apie jos nutraukimą ir pristačius pažymą apie vaiko priėmimą mokytis kitoje mokykloje.

**IV. GINČŲ SPRENDIMAS**

1. Ginčytini ugdymo(-si) proceso organizavimo, gimnazijos veiklos, sutarties pažeidimo klausimai sprendžiami Gimnazijos taryboje, atskirais atvejais – dalyvaujant Savivaldybės švietimo skyriaus atstovui arba apskundžiami Lietuvos Respublikos įstatymo nustatyta tvarka.
2. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

Sutarties šalių parašai:

Direktorius Ramūnas Maniuška

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

A.V.

SUTINKU

Tėvai, globėjai ar

rūpintojai \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tinkamą pabraukti) (parašas) (vardas, pavardė)